2014. gada 16. septembrī Noteikumi Nr. 541

Rīgā (prot. Nr. 49 1. §)

**Grozījumi Ministru kabineta 2010. gada 5. oktobra noteikumos Nr. 948 "Noteikumi par zemessargiem izmaksājamo dienesta uzdevumu izpildes un apmācību kompensāciju, Zemessardzes veterānu priekšnieka algu, kā arī zemessarga mantai nodarīto zaudējumu atlīdzību"**

Izdoti saskaņā ar Latvijas Republikas Zemessardzes likuma

34. panta pirmo un devīto daļu un 45. panta ceturto daļu

Izdarīt Ministru kabineta 2010. gada 5. oktobra noteikumos Nr. 948 "Noteikumi par zemessargiem izmaksājamo dienesta uzdevumu izpildes un apmācību kompensāciju, Zemessardzes veterānu priekšnieka algu, kā arī zemessarga mantai nodarīto zaudējumu atlīdzību"(Latvijas Vēstnesis, 2010, 162. nr.) šādus grozījumus:

1. Izteikt 9. punktu šādā redakcijā:

"9. Zemessardzes veterānu priekšnieka mēnešalgu nosaka atbilstoši valsts tiešās pārvaldes iestāžu amatpersonu (darbinieku) amatu 9. mēnešalgu grupai ministrijas padotības iestādēs, ņemot vērā piešķirto kategoriju atbilstoši Nacionālajos bruņotajos spēkos, Zemessardzē un Aizsardzības ministrijas padotības iestādēs nodienētajam (nostrādātajam) laikam un Zemessardzes veterānu priekšnieka darba izpildes novērtējumam."

2. Aizstāt pielikuma 5. punktā vārdu "latos" ar vārdu "*euro*".

Ministru prezidente Laimdota Straujuma

Aizsardzības ministrs Raimonds Vējonis